El CEIC Alfons el Vell atorga la beca Josep Camarena 2024 a l'historiador Miquel Faus
10 gener 2025

## El CEIC Alfons el Vell atorga la beca Josep Camarena 2024 a l'historiador Miquel Faus10 gener 2025Última actualització: 10 gener 2025

![](../gestion/img/7b9f88573ea9c4c91237414d582c9e23073543ece411d0c226b73daee85c8673.jpg)  
  

La regidora i vicepresidenta del CEIC Alfons el Vell, **Balbina Sendra**, juntament amb _Joan Negr_e, director de l'organisme, han presentat aquest matí a **Miquel Faus**, guanyador de la b**eca d'investigació Josep Camarena 2024**.

Sendra ha informat que la beca s'executarà durant els pròxims dotze mesos, és de les millor dotades econòmicament de la Comunitat Valenciana amb 4.000 euros i s'emmarca dins del nucli d'actuacions d'aquesta institució amb la finalitat de fomentar el coneixement del nostre territori.  
“_Aquesta beca no només suposa finançar un estudi sinó que també implica que puga ser publicat per a augmentar les desenes de publicacions sobre la comarca que ja ha realitzat el CEIC_”, ha declarat la regidora.

Sobre Miquel Faus, la vicepresidenta de l'organisme ha informat que és graduat en Història i que actualment és becari del departament d'Història Medieval de la Universitat de València. Quant al projecte, ha detallat que, sota el títol **_“La terra en armes. Ús, consum i mercat d’armament a les Comarques Centrals_**”.

Faus ha agraït la possibilitat que dona el finançament d'aquest tipus de beques a l'hora de realitzar investigacions. Sobre l'estudi ha explicat que sorgeix d'una necessitat historiogràfica que “_desmunte un imaginari col·lectiu on només els nobles eren els portadors i posseïdors d'armes_”, ja que es calcula que en la València medieval el percentatge de població armada estaria entre el 75 i el 95%.

Finalment, Negre ha volgut destacar que en els últims quatre anys la beca ha passat de 1.000 euros biennals a 4.000 anuals. Un fet que l'ha convertida en “_una de les beques més atractives i millor dotades de la Comunitat Valenciana que, a més, si compleix amb la qualitat necessària, publicarà l'estudi perquè estiga a l'abast de tots en un llenguatge accessible_”.

Pel que fa al treball, estarà tutoritzat per Frederic Aparisi i Joan Negre.